
Правилникът за дейността на общежитието е приет на заседание на ПС  /Протокол № 1/18.09.2026 г. и е утвърден със Заповед №10/18.09.2026 г. на директора на училището. 
Глава 1 Общи положения 
Чл.1  Общежитието към ОУ „Васил Левски“ с. Голям извор е несамостоятелено.  Настаняват се ученици, които учат в училището.
Чл.2 С този правилник се уреждат организацията, дейността, управлението и контролът на общежитието, условията и редът за неговото ползване, правата и задълженията на настанените ученици и техните родители. 
Чл.3 Общежитието е осигурено в материално, в санитарно и хигиенно отношение, спазени са всички мерки в противопожарното оборудване и се прилагат необходимите действия при бедствия и аварии.
Чл.4 Правилникът на общежитието към ОУ „Васил Левски“ е съобразен с действащата нормативна уредба на МОН, Закон за предучилищното и училищното образование, на Закона за закрила на детето и други нормативни документи и съответните наредби. Той създава условия и налага правила, които гарантират безопасност за здравето и живота на учениците, както и комфортна среда за пребиваване в общежитието. 
Чл.5 Въз основата на този правилник между ученици, възпитатели и ръководство се изграждат отношения на взаимно уважение, зачитане на мнение, толерантност, коректност и взаимопомощ. 
Чл.6 Общежитието се управлява от Директора на училището. 
Чл.7 Директорът утвърждава с вътрешна заповед приема и настаняването на учениците в 2 общежитието. 
Чл.8 Възпитателите отговарят изцяло за работата в общежитието по време на своите дежурства. 


Глава 2 Настаняване и ползване. Отстраняване
 	Чл.9  Общежитието се отваря в деня преди началото и работи по време на учебната година. 
Чл. 10 Настаняване в общежитието става след представяне от ученика на следните документи: Заявление /по образец/ до Директора на училището. 
Чл.11 Документите за кандидатстване се подават при записване (за новоприетите ученици) и в края на учебната година за всички останали. 
Чл.12 Ученици, които грубо или системно са нарушавали вътрешния ред и са наказани с предупреждение – се лишават от правото за безплатно ползване на общежитие. 
Чл. 13 Напускане или отстраняване на общежитието става при следните условия: 
1. При отстраняване на ученика от училище. 
2. При грубо и системно погазване правилника на общежитието. 
Чл. 14 Дежурният възпитател удостоверява, че стаята е предадена съгласно изискванията на предходния член със подписа си върху заявлението на ученика за освобождаване или напускане. 
Чл.15 Поддръжката и осигуряване на бита, здравето, възпитанието, сигурността и подпомагането на учебния процес на учениците в общежитието се осъществява от ръководството на ОУ „Васил Левски“. 
Чл.16 Училището осигурява в общежитието: 
1.  След учебните часове и нощем присъствие, грижи и контрол на дежурен възпитател;
2.   Дневен режим, учебна програма и помощ при самоподготовка; 
3.  Режим на движение-излизане извън сградата, вечерен час, изпращане сутрин на училище;
4.  Получаване на квалифицирана помощ по учебните предмети;
5.  Участие в културния живот на училището;
6.  Безжичен интернет;
7.   Видеонаблюдение в общите части на общежитието;
8.  Отопление чрез локално парно.
 	Чл.17 Необходимите ремонти се извършват от работник поддръжка, като дежурния възпитател съобщава за тях. 
Чл.18  Абсолютно се забранява на други лица, освен на упълномощените да извършва ел. ремонт или други на територията на общежитието. 
Чл.19 Средствата за ремонт се осигуряват от училището или виновните лица. 
Глава 3 Достъп, режим и хигиенни правила 
Чл.20  В общежитието влизат само живеещите в него ученици.
 	Чл.21 В стаите на учениците могат да влизат само родители (при нужда) и то с разрешение на дежурен възпитател. 
Чл.22 Срещи с другите роднини и близки стават във фоайето на 1-ви етаж. 
Чл.23 Общежитието се заключва в 21:00 часа и се отваря в 7:00 сутринта. 
Чл.24 Събуждането на учениците става в 7:00 от дежурния възпитател. Времето до учебните часове, учениците използват за сутрешен тоалет и закуска.
Чл.25 Вътрешният режим на общежитието е както следва: 
1. Ставане от сън в 7:00, 7:15;
2.  Сутрешен тоалет и закуска 7:15; 
3.  Учебни занятия 7:45 – 13:30 часа; 
4. Обяд – в обедната почивка; 
5. Самоподготовка
6. Лично време;
7. Сън – 21:00 часа; 
Чл.26  Учениците са длъжни да бъдат в общежитието и по стаите си най-късно в 21:00 часа. 
Чл.27  Проверка по стаите се извършва от дежурния възпитател в 21:00 часа. 
Чл.28  Когато в стаята се намират настанените в нея ученици, включително и по време на сън, същата не се заключва от вътрешната страна. 
Чл. 29  За спазване на здравните и санитарно-хигиенните норми в общежитието Чл.30  За нарушаване на хигиенните изисквания учениците се санкционират своевременно, включително с освобождаване на общежитието. 
Чл.31 В общежитието се забранява абсолютно: Внасяне и употреба на алкохол. Тютюнопушене. Внасяне, разпространение и употреба на наркотици и други упойващи вещества. Внасяне и употреба на взривни и огнеопасни вещества (бомбички, пиратки), както и всякакъв вид огнестрелни и хладни оръжия. Лепенето по стените и мебелите на картини , плакати и други. 
Чл.32  Изрично се забранява надвесването от прозорците, излизане и ходене по первазите на прозорците от вътрешната и външната страна, надвесване над парапета от прозорците и парапетите на стълбищата. 
Чл.33  Ползването на електрически уреди, без съответното разрешение на възпитател. 
Чл.34 Забранява се пускането на музика със сила, позволяваща да се чува в коридора или другите стаи. 
Чл. 35 При заболяване на ученик от общежитието: 
1. Когато е през деня се уведомява медицинската сестра, която предприема незабавно мерки. 
2. Когато е през нощта, дежурният възпитател незабавно вика Спешна помощ и уведомява родителите. 
3. Всички извънредни събития в общежитието се документират от дежурния възпитател по съответния ред в дневника за дежурства, а по- тежките нарушения се докладват писмено или устно на класния ръководител, педагог. съветник или Директора. 
 Глава 4  Права и задължения на учениците от общежитието, възпитателите и родителите 
Чл.35  Ученикът има право: 
1. На легло, гардероб, секция с бюро, обща маса и столове. 
2.  Да получава консултации при самостоятелна подготовка на уроците си. 
3.  Да бъде защитен от накърняване на личното му достойнство или накърняване на човешките му права. 
4.  Да ползва интернет или телевизия в общата стая или по стаите си. 
Чл. 36  Ученикът е длъжен : 
1. С цялото си поведение да показва култура в общуването, чувство за мярка, такт, толерантност, деликатност и сдържаност. 
2. Да проявява взаимно зачитане, уважение и доверие, както към възпитателите-педагози, така и към съучениците си. 
3. Да поддържа ред и хигиена в стаята , да опазва имуществото в нея и цялото общежитие. 
4. Да не пречи и да не вдига шум особено в часовете между 21:00 – 7:00 часа. 
5.   Стриктно да спазва личната си хигиена. 
6.  Да не влиза в другите стаи, без основателна причина. 
7.  Да не пречи на възпитатели и административен персонал да изпълнява задълженията си и да правят проверки в стаите. 
8. Да не позволява съученици, приятели и външни лица да влизат в общежитието. 
9.  Да не провокира конфликти със съучениците си, с възпитателите или друг персонал. 
10. Да не напуска района без разрешение.
11. Погубено, унищожено или счупено имущество на общежитието се възстановява в пълен размер своевременно в едноседмичен срок. 
Чл.37  Права и задължения на възпитателите: 
1.  Да имат съответното образование и квалификация. 
2. Да познават добре и да спазват стриктно нормативните документи в системата на образованието, както и този Правилник. 
3.  Да осигуряват постоянен контрол за опазване живота и здравето на учениците, живеещи в общежитието. 
4.  Да уважават гражданските права и човешкото достойнство на учениците, да не оказват физическо и психическо насилие върху тях. 
5. Да спазват Кодекса на труда и графика за работа, както и Етичния кодекс за работа с деца. 
6. Да дават консултации при организиране на самостоятелната ученическа подготовка. 
7.  Да осъществяват взаимодействия с родителите (настойниците) за постигане на подобри резултати в учебния и творчески процес на учениците. 
8.  Да поддържат при необходимост ежедневни контакти с класните ръководители, преподаватели и Директора като ги информират за поведението на техните ученици. 
9.  Активно да съдейства за реализиране на извънучебните форми на друга инициатива, провеждани от училището, 
10. Да организират учениците при провеждане на културни, спортни и други прояви, подпомагащи духовното им израстване и пълноценно използване на свободното време. 
11. Дежурният възпитател е длъжен по време на смяна: 
· Отговаря за приемането и настаняването по установения ред на нови ученици, като отразява в съответния документ. 
· Да проверява състоянието на общите помещения, стаите, баните, кухнята. 
·  При констатиране на счупено или повредено имущество, същото да се отрази в дневника и да се докладва по съответния ред. 
· В 21:00 часа да направи проверка и да заключи вратата към общежитието. 
Чл.38  Права и задължения на родителите: 
1.  Да полагат необходимите грижи за своите деца и да се информират редовно от възпитателите за поведението им и техния успех. 
2.  Да се подпишат, че познават и ще спазват и те, и децата им изискванията на Правилника. 
3.  Да участват в обявените от ръководството на училището родителски срещи.
 Глава 5 Административни, наказателни и заключителни разпоредби 
Чл.39  Педагозите-възпитатели за нарушаване на вътрешния ред и изисквания на този Правилник се санкционират спрямо Правилника на гимназията и Кодекса на труда. 
Чл.40 Учениците носят дисциплинарна отговорност за нарушаване на Правилника за общежитието и се санкционират съгласно сaнкциите предвидени в училищния правилник : 
1.  Забележка и уведомяване на класния ръководител и родителите.(при първо нарушение ) 
2. Предупреждение за отстраняване от общежитието и отнемане правото за  ползване на безплатно общежитие ( при грубо или повторно нарушаване на Правилника за общежитието 
3. Изключване (отстраняване) от общежитието, ( при системно нарушаване на Правилника за общежитието 
4. Санкциите се гласуват от педагогически съвет по писмено предложение на възпитателите до директора на гимназията. 
Чл.41  При наложена санкция и съгласно Правилника за дейността на ОУ „Васил Левски“  - на учениците, настанени в общежитието, се отнемане правото за ползване на безплатно общежитие. 
Чл.42  Контролът по изпълнение на Правилника на вътрешния ред от учениците, настанени в общежитието, се осъществява текущо от дежурния възпитател-педагог. 
Чл.43  Основен контрол и управление на общежитието се осъществява от Директора на ОУ „Васил Левски“  или от упълномощени от него длъжностни лица от ръководството. 
Правилник е приет от педагогическият съвет и може да бъде променян по реда на неговото съставяне и приемана.

